Tvær áramótabrennur eru í Kópavogi líkt og undanfarin ár , Kópavogsbrenna og áramótabrenna í Gulaþingi . Hin árlega áramótabrenna Breiðabliks í Kópavogsdal verður á nýjum stað í ár en að þessu sinni verður hún haldin á efra bílastæði sunnan við Fífuna . Flytja þurfti brennuna vegna þess hversu nálægt eldra brennustæðið er við nýtt húsnæði Tennishallarinnar . Tímasetningar eru þær sömu og áður , kveikt verður í brennunni klukkan 20.30 og flugeldasýning Hjálparsveitar skáta hefst 21.10 . Bílastæði er að finna við Smárann , Sporthúsið og Smáraskóla en einnig við suðurenda Fífunnar og við Fífuhvamm . Kynnir er Samúel Örn Erlingsson en Ásgeir Páll heldur uppi fjörinu . Áramótabrennan er ein sú fjölmennasta á höfuðborgarsvæðinu og þátttakendur hvattir til að skoða kort sem sýnir staðsetningu og bílastæði og lokanir gatna .